На основу члана 214. Закона о енергетици („Службени гласник РС”, бр. 145/14, 95/18 – др. закон, 40/21, 35/23 – др. закон, 62/23 и 94/24) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНИ УРЕДБЕ О УСЛОВИМА ИСПОРУКЕ И СНАБДЕВАЊА ЕЛЕКТРИЧНОМ ЕНЕРГИЈОМ

Члан 1.

У Уредби о условима испоруке и снабдевања електричном енергијом („Службени гласник РС”, бр. 84/23 и 58/25), у члану 6. став 11. мења се и гласи:

„Оператор преносног система на основу закљученог уговора из става 1. овог члана, израђује студије прикључења на преносни систем за произвођаче електричне енергије, крајње купце, активне купце и складиштаре електричне енергије у два интервала, од 1. марта до 30. јуна и од 1. септембра до 31. децембра, осим за произвођаче електричне енергије из варијабилних обновљивих извора енергије, за које студију прикључења израђује у интервалу од 1. јула до 31. октобра.”.

Члан 2.

Студије прикључења за произвођаче електричне енергије из варијабилних обновљивих извора енергије који су захтеве поднели до дана ступања на снагу ове уредбе, израђиваће се у интервалу од 1. јула до 31. октобра 2026. године.

Члан 3.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-8474/2025-1

У Београду, 31. јула 2025. године

В Л А Д А

ПРЕДСЕДНИК

проф. др Ђуро Мацут, с.р.